
				REFERAT DE APROBARE
la Proiectul de Hotarare privind aprobarea fondurilor necesare realizarii lucrarilor de intretinere a drumului de interes local D.E. 10178
[bookmark: _GoBack]Inițiator: Primarul Comunei Bustuchin, Ion CIOCEA
Având în vedere:
· Necesitatea asigurării unor condiții adecvate de circulație pe drumul de interes local D.E. 10178, care face parte din rețeaua de drumuri a comunei Bustuchin.
· Starea actuală de degradare a drumului menționat, ce impune realizarea unor lucrări de întreținere pentru a facilita accesul la terenul pe care se va realiza investiția „CONSTRUIRE CENTRU DE COLECTARE DESEURI PRIN APORT VOLUNTAR - COMUNA BUSTUCHIN, JUDEȚUL GORJ”.
· Finanțarea obținută pentru acest proiect în cadrul Apelului de proiecte PNRR/C/S/I.1A, componenta C3 - Managementul deșeurilor, investiția I1, Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de oraș/comună, Subinvestiția I.1 A. - Înființarea de centre de colectare prin aport voluntar.
· Referatul de necesitate nr. 10482 din 26.08.2024 al Compartimentului Urbanism, Amenajarea Teritoriului, Disciplina în Construcții și Investiții Publice, care evidențiază starea actuală a drumului și necesitatea intervenției.
· Centralizatorul cheltuielilor pe obiectiv și lista cu cantități de lucrări pe categorii de lucrări de întreținere, întocmite de compartimentul de specialitate.
Ținând cont de:
· Prevederile Legii nr. 273/2006 privind finanțele publice locale, cu modificările și completările ulterioare;
· Prevederile Ordonanței de Urgență a Guvernului României nr. 57/2019 privind Codul Administrativ, cu modificările și completările ulterioare;
	Propun:
Aprobarea alocării fondurilor necesare pentru realizarea lucrărilor de întreținere a drumului de interes local D.E. 10178, în scopul facilitării accesului la locația unde se va construi centrul de colectare deșeuri, asigurând astfel implementarea cu succes a proiectului finanțat prin PNRR.

